ดิฉันมีตุ่มใสเหมือนสาคูขึ้นบริเวณขา หลายตุ่ม กลางคืนจะคันมากค่ะ พอตุ่มแตกจะเป็นวงแดงๆยิ่งคันมากกว่าเดิม ไม่ทราบ คือตุ่มอะไรคะ และควรทายาอะไร
สวัสดีค่ะตุ่มใสๆขึ้นที่ขา อาจเกิดจาก-ผื่นผิวหนังอักเสบจากการสัมผัส เช่นสบู่ โลชั่น น้ำหอม-ผื่นผิวหนังอักเสบจากภูมิแพ้-ตุ่มถูกแมลงกัด-งูสวัด มักขึ้นเป็นแถบตามการไปเลี้ยงของเส้นประสาท เป็นตุ่มน้ำบนพื้นสีแดง แสบและคัน-อีสุกอีใส มักเป็นทั่วตัว เป็นตุ่มน้ำสีแดง อาจรวมเป็นกระจุกได้ ถ้าตอนสมัยเด็กไม่เคยเป็นจะไม่มีภูมิคุ้มกัน พอได้รับเชื้อในวัยผู้ใหญ่จะมีอาการได้โรคที่พบได้บ่อยคือเรื่องของผื่นผิวหนังอักเสบ แนะนำไปพบแพทย์เพื่อให้ได้รับการวินิจฉัยและรักษาอย่างถูกต้อง ถ้าตุ่มเจ็บ แสบ แดงมากขึ้น ร่วมกับมีเลือดหรือหนองไหลจากตุ่มควรรีบไปการดูแลตัวเองเบื้องต้น ไม่ไปแกะเกาตุ่ม รับประทานยาแก้คันถ้ามีอาการคัน อาบน้ำเปล่าสะอาด ไม่ควรเอาสบู่ไปถูที่ตุ่มแดงโดยตรง ไม่ใส่เสื้อผ้าที่รัดแล้วก่อให้เกิดความอับชื้น ยังไม่ควรเอายาอะไรไปทาเพราะยังไม่ทราบการวินิจฉัย